เพศชาย​ อายุ29ปีนะครับ ช่วงหลังมานี่ผมสังเกตุเห็น​ว่าจะคลำเจอก้อนเนื้อเล็กๆบริเวณขอบรูทวารเวลาเบ่งถ่าย​ แต่เมื่อถ่ายเสร็จมันก็จะกลับเข้าไปด้านในไม่สามารถคลำเจอได้อีก​ ตอนนี้ขับถ่ายได้ปรกติ​ ไม่มีอาการเจ็บหรือปวด​ ไม่มีเลือดออกมากับอุจจาระ​ อยากทราบว่านี่เป็นอาการของอะไรครับ?
สวัสดีค่ะ ก้อนเนื้อเล็กๆ ที่ขอบรูทวารหนัก อาจเป็น1.ริดสีดวงทวาร เกิดจากการโป่งพองออกของเส้นเลือดดำที่ทวารหนัก สามารถแบ่งออกได้เป็น2ประเภทหลัก คือ-ริดสีดวงชนิดภายใน หากเป็นไม่มาก เราจะมองไม่เห็นเนื่องจากอยู่ในทวารหนัก อาการหลักคือมีเลือดสดไหลออกมาหลังถ่ายอุจจาระ หรือปนมากับอุจจาระ แต่หากเป็นมาก ก็จะเห็นหัวริดสีดวงยื่นออกมาที่รูทวารหนักเวลาที่เบ่งถ่ายได้ และจะหดกลับเข้าไปได้เอง มักจะไม่มีอาการเจ็บหรือปวด-ริดสีดวงชนิดภายนอก จะเห็นเป็นติ่งเนื้อสีชมพูคล้ำออกมากจากรูทวารหนัก มักไม่ทำให้เกิดเลือดออกเหมือนริดสีดวงภายใน แต่จะทำให้มีอาการเจ็บ หรือปวด2.แผลปริขอบทวารหนัก ซึ่งเกิดจากการมีอุจจาระแข็ง ทำให้บาดเยื่อบุผิวทวารหนักจนเป็นแผล หากเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย3.หูดหงอนไก่ จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่ง อาจมีอาการคันร่วมด้วยแต่มักไม่มีอาการเจ็บ จะติดต่อจากการมีเพศสัมพันธ์4.เป็นก้อนเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บหากก้อนที่เป็นอยู่ จะเป็นเฉพาะเมื่อเบ่งถ่าย และจะหดกลับเมื่อถ่ายเสร็จ อาจเป็นริดสีดวงทวารชนิดภายในได้ แต่ก็น่าจะเคยมีประวัติการถ่ายเป็นเลือดร่วมด้วย ดังนั้น หากจะให้ได้รับการวินิจฉัยที่แน่นอน ก็ควรไปพบแพทย์เพื่อตรวจค่ะ ในเบื้องต้นควรพยายามอย่าให้มีอาการท้องผูก ไม่ควรเบ่งถ่ายหรือนั่งถ่ายอุจจาระนานเกินไป เป็นต้น